قناة الجزيره

قناة الجزيره هى قناه تليفزيون فضائيه مقرها فى دولة قطر. ابتدو يبثوها سنة 1996 و حققت شهره و انتشار على مستوى العالم كله بعد احداث 11 سبتمبر لانها اذاعت كذا شريط ڤيديو و تسجيل صوتى لاسامه بن لادن و دراعه اليمين ايمن الظواهرى القياديين فى تنظيم القاعده.
شبكة قنوات الجزيره فيها قنوات كتيره زى الجزيرة الاخبارية (عربى و انجليزى) و الجزيره مباشر و الجزيره الوثائقيه و الرياضيه 4 قنوات والاطفال و براعم.

من الانتقادات اللى اتوجهت للقناه دى ، جنب برامج الصراخ و الخناق ، انها بتعرض كمان مناظر مريعه لمقاتيل و مشوهين و ما بتحترمش حرمة الضحايا زى القنوات التانيه و ممكن اتأثر على نفسية المشاهدين و خاصة الاطفال.

بتختلف الاراء حوالين قناة الجزيره، هيا قناة بتمول برامجها شركات الجاز والغاز الغربيه، فيه ناس بيعتبروها قناه حره حسنة النيه لكن فيه بيشكو فى طبيعتها و اهدافها و بيعتبروها اداه فى ايد دولة قطر و ممكن جهات تانيه اتسخرت ليها الاموال و الاجهزه و الدعايه و الامكانيات للوى دراع الدول اللى مش على هواها و تشويه صورتها و ابتزازها خاصة ان القناه  رغم انها بتنتقد بلاد معينه و بتحاول تثير شعوبها ضد حكوماتها لكن عمرها ما بتنتقد اى حاجه فى دولة قطر و اللى بتنتمى ليها وكإنها اتعملت لأهداف معينه. بيتقال ان القناه مسيطر عليها الاخوان المسلمين.عبد الله العتيبى ، خوازيق أردوغان ، العربيه.نت، يوم 111 ، 9 يونيه 2010.

بيقول الكاتب عادل درويش فى جورنال الشرق الوسطانى العدد 11260 إن فيه دويلات صغيره بتحاول تضخم شخصيتها، و بيقول الباحث و المحلل مأمون فندى فى العدد 9442 إن قوى الظلاميه بتسيطر على قناة الجزيرة، و بيقول الكاتب محمد على ابراهيم أن قناة الجزيرة إعلام بعين واحده " يرى عيوب الاخرين ويجسدها ويضخمها ويعجز عن رؤية عيوبه وثقوبه اللى تملأ الجزيرة الصغيرة اللى يعرفها العالم باعتبارها المكان اللى توجد فيها اكبر قواعد عسكرية امريكية بره امريكا، كما أنها تاخد  باكبر تواجد للجنود والظباط الامريكيين اللى يوصل عددهم ل45 الف جندى وهم رقم اكبر من الجيش القطرى نفسه".

فى مقاله عنوانها " جزيرة الشيطان " بيقول الصحفى نصر القفاص : " اذا كان فى الوطن العربى قناة اسمها قناة الجزيرة فعلينا أن نحذر من المستقبل بكل ماتهب علينا رياحه من خبث وخبائث ومؤامرات!!" نصـــر القفــاص ، اسمعونى، جزيرة الشيطان، جورنال الأهرام، عدد 4483، 25 اكتوبر 2009.

مع فقدان المصداقيه و عرض صور العنف و برامج الصراخ و العنف الصوتى و ظهور قنوات فضائيه كتيره تانيه ضاع من قناة الجزيره بريقها اللى ابتدت بيه.

من أغرب مشاكل الجزيره كان اتهام قناة العربيه ليها بإنها بتحرض على مذيعيها و قالت قناة العربيه : " صدم الوسط الإعلامى بنشر دعوات تتهجم على برنامج "صناعة الموت" اللى تبثه اسبوعيا قناة العربية. و كان موقع حوارى لقناة الجزيرة سمح لمشاركيه بالتهجم على قناة "العربية" وبرنامجها وتضمن الهجوم الكلامى دعوات صريحة بقتل المذيعة ريما صالحة اللى تقدم البرنامج ".

الجزيره اختلقت مشكله مع مصر بعد ما قالت ان مصر شوشت على افتتاح مؤتمر عربى اتعمل فى قطر و بعدين اتهمتها انها شوشت على القمر الصناعى المصرى اللى كان بينقل ماتشات كرة القدم بتاعة كاس العالم 2010 اللى بتذيعها الجزيرة و بعد كده اتهمت الأردن.

فى 29 اكتوبر 2010 قفلت المغرب مكاتب قناة الجزيره فى المغرب بعد ما أتهمتها بإنها انحرفت عن قواعد العمل الصحفى الجاد والمسؤول. و وصفتها انها اتمادت فى قصد الإساءه للمغرب و التركيز على الجوانب السلبيه فيه و المساس بوحدة التراب المغربى.

وقت مظاهرات و احداث يناير 2011 فى مصر شنت الجزيره التابعه لدولة قطر حمله منظمه ضد نظام الحكم فى مصر بطريقه استغلاليه مش حياديه و كإنها طرف فى الأحداث بيحاول يثير الجماهير و بيوجها مش مجرد جهاز إعلامى بينقل اخبار لدرجة انها كانت بترشد النهابين عن الاماكن اللى مفيهاش حراسه زى المتاحف و المستشفيات الكبيره ، و فتحت خط تليفونى لتلقى اللى سمته " استغاثات ". نتيجة كده اضطرت السلطات المصريه فى 30 يناير 2011 لقفل مكتب الجزيره القطريه فى القاهره و وقف ارسالها على القمر الصناعى المصرى نيل سات. فى 4 فبراير 2011 قناة الجزيره حطت فى الصفحه الاولى فى موقعها على الانترنت شعار " مع لإسقاط مصر ". الجزيره بعد ما شالت الشعار قالت ان الموقع كان مخترق.

اظهرت وثايق سريه نشرها موقع " ويكيليكس " فى نوفمبر 2010 إن قطر بتستخدم قناة الجزيره كأداه للمساومه فى مفاوضاتها مع الدول.

 استخدام حرف الغين فى التعريب 

فيه حركه بتقودها قناة الجزيره فى الترويج لتعريب الكلام الاجنبى اللى فيه صوت  بحرف الـ"" بدل ما هو متعارف عليه فى الخليج, بحرف الـ"" او فى مناطق تانيه, بحرف الـ"" او الـ"".

كلام معروف من زمان بحرف الـ"" لإن اول اللى عربوه كانو مصريين, زى جولدن جلوب (Golden Globe) بتتكتب  فى قناة الجزيره.

 فهرست و ملحوظات 

 لينكات و مصادر 
 الجزيرة تضع شعار معا لإسقاط مصر على صدر موقعها الإخبارى ... 
 ويكيليكس: قطر تستخدم "الجزيرة" لضرب استقرار مصر ... 
 قطر تستخدم "الجزيرة" كأداة مساومة فى مفاوضاتها مع الدول ...
 وقف قناة الجزيرة عن العمل فى مصر وقطع بثها على القمر المصرى ... 
 هل لـ"الجزيرة" اهداف طائفية خبيثة؟ ... 
 الحياد الإعلامى الضائع فى قناة الجزيرة ...
 الكويت تغلق قناة الجزيرة ...
 إغلاق مكتب الجزيرة فى المغرب ...
 قناة الجزيرة تتهم الاردن بالتشويش على ماتشات الكره ... 
 الجزيرة تتهم نايل سات المصرية بالتشويش وقت المبارايات ... 
 الجمهورية تتهم قناة الجزيره وقطر ... 
 قطر تشن حرب فضائية ضد القمر الصناعى المصرى ... 
 قناة الجزيرة تتهم مصر بالتشويش على إرسالها وقت اجتماع عربى فى قطر ...
 مأمون فندى عن قناة لجزيرة ... 
 الوجود العسكرى الامريكى فى قطر ... 
 العربية : ويكيليكس": قطر تمنح امريكا قاعدة "الكتير" مجان وتمولها بنسبة 60% ...
 لكن ليه الجزيرة؟ ...
 تونس تتهم قناة الجزيره ... 
 الجزائر تتهم قناة الجزيره ... 
 الاردن تتهم قناة الجزيره
 العراق يتهم قناة الجزيره ...
 قناة العربية تتهم قناة الجزيره بالتحريض ضد مذيعيها ...
 إعتقال متطرف هاجم شيخ الازهر و مصر على قناة الجزيرة ... 

تصنيف:قنوات تليفزيون
تصنيف:قنوات قطر